Για άλλες χρήσεις, δείτε: Ερμής.

Ο **Γυμναστικός Σύλλογος Ερμής Σχηματαρίου** είναι ελληνικό αθλητικό σωματείο που δραστηριοποιείται με έδρα το Σχηματάρι της Βοιωτίας. Επίσημο έτος ίδρυσής του είναι το 1985. Στο σήμα του απεικονίζεται ο αρχαίος θεός του εμπορίου, ο Ερμής. Οι αθλητές του αγωνίζονται με χρώματα του το μπλε και το λευκό. Ο σύλλογος διατηρεί ενεργά τμήματα καλαθοσφαίρισης και στίβου.

Τμήμα καλαθοσφαίρισης ανδρών
----------------------------

### Ιστορική αναδρομή

#### Η Δεκαετία του 1990

Ο Ερμής Σχηματαρίου αποτελεί μέλος της Ένωσης Σωματείων Καλαθοσφαίρισης Ανατολικής Στερεάς και Εύβοιας από το 1991.

Η κατάκτηση του Πρωταθλήματος της Α' Κατηγορίας Ανδρών της Ένωσης κατά την αγωνιστική περίοδο 2001-02 οδήγησε τον Ερμή για πρώτη φορά στις πανελλαδικές κατηγορίες.

#### Μεταξύ τοπικού και Γ' Εθνικής (2002-2008)

Πραγματοποιώντας το ντεμπούτο του στη Γ' Εθνική Κατηγορία την αγωνιστική περίοδο 2002-03, ο Ερμής Σχηματαρίου αποτέλεσε τη μία από τις 14 ομάδες που συνέθεσαν το δυναμικό του 2ου Ομίλου Νότου. Με απολογισμό 13 νίκες και 13 ήττες τοποθετήθηκε στην 9η θέση της τελικής βαθμολογικής κατάταξης παραμένοντας στην Κατηγορία. Την επόμενη χρονιά, 2003-04, ο σύλλογος παρουσίασε κακό αγωνιστικό πρόσωπο πετυχαίνοντας μόλις 6 νίκες σε 24 αγώνες. Κατά συνέπεια τερμάτισε στη 13η και τελευταία θέση του βαθμολογικού πίνακα και υποβιβάστηκε στα τοπικά Πρωταθλήματα της Ε.Σ.Κ.Α.Σ.Ε.

Η παραμονή του Ερμή εκεί υπήρξε βραχυπρόθεσμη, όμως, εφόσον η εκ νέου κατάκτηση του τροπαίου της Α' Κατηγορίας Ε.Σ.Κ.Α.Σ.Ε. τη χρονιά 2004-05 επέτρεψε την επιστροφή του στη Γ' Εθνική το επόμενο φθινόπωρο. Την αγωνιστική περίοδο 2005-06 τον Όμιλο του Ερμή συνέθεσαν 14 ομάδες και στο πλαίσιο αυτό συγκέντρωσε 4 νίκες και 22 ήττες, όσες και η Προοδευτική Νεολαία Κορυδαλλού. Στην τελική κατάταξη κατέλαβε τη 13η και προτελευταία θέση με αποτέλεσμα να υποβιβαστεί ξανά.

Την περίοδο 2006-07 η ομάδα κατέκτησε για τρίτη φορά τον τίτλο του Πρωταθλητή της Α' Κατηγορίας Ε.Σ.Κ.Α.Σ.Ε. λαμβάνοντας ένα ακόμη εισιτήριο ανόδου στη Γ' Εθνική. Ούτε όμως τη χρονιά 2007-08 δεν κατάφερε να εδραιωθεί στα εθνικά πρωταθλήματα. Συγκεκριμένα σημείωσε 7 νίκες και 19 ήττες, όσες και ο Απόλλων Σμύρνης. Βάσει των επόμενων κριτηρίων κατάταξης στην τελική βαθμολογία βρέθηκε μια θέση χαμηλότερα από εκείνον και ειδικότερα στη 12η, εντός της ζώνης του υποβιβασμού.

#### 2008–2014

Την αγωνιστική περίοδο 2011-12 ο Ερμής βρέθηκε εκ νέου στα γήπεδα της Ε.Σ.Κ. Ανατολικής Στερεάς και Εύβοιας, όπου και συνέλεξε 12 νίκες και 4 ήττες. Έχοντας ισοβαθμίσει με τον Α.Ο. Κύμης, τοποθετήθηκε στην 3η θέση της τελικής βαθμολογίας της κανονικής περιόδου. Ακολούθως αντιμετωπισε την ομάδα της Κύμης στη σειρά των Ημιτελικών με τις δύο ομάδες να ξεκινούν μεταφέροντας από μία νίκη και μία ήττα από την προηγούμενη φάση. Για τον Ερμή τα αποτελέσματα ήταν διαδοχικά μία ήττα (84-67), μία νίκη (83-82)  και μία ήττα (76-73) και κατά συνέπεια έμεινε εκτός Τελικών. Προπονητής του συλλόγου την περίοδο αυτή ήταν ο Σπύρος Δημαντώνης.

Την επόμενη χρονιά, 2012-13, η απόδοση του συλλόγου δεν ήταν το ίδιο υψηλή (7 νίκες και 11 ήττες) με αποτέλεσμα να ολοκληρώσει τις αγωνιστικές του υποχρεώσεις για την κανονική περίοδο και τη χρονιά στο σύνολό της στην 7η θέση του βαθμολογικού πίνακα, σε σύνολο 10 συλλόγων. Η θέση αυτή ήταν πάνω από τη ζώνη του υποβιβασμού, επιτρέποντας στην ομάδα να συνεχίσει στην ίδια Κατηγορία και την επόμενη χρονιά.

Την περίοδο 2013-14, πάντα στα πλαίσια της Α' Κατηγορίας, η ομάδα του Σχηματαρίου είχε απολογισμό 10 νίκες και 8 ήττες. Στην τελική βαθμολογική κατάταξη βρέθηκε στην 5η θέση, ανανεώνοντας την παρουσία της στην ίδια Κατηγορία για μία ακόμη χρονιά.

#### 2014–2015

Την αγωνιστική περίοδο 2014-15 ο σύλλογος συνέλεξε 16 νίκες σε 18 αγώνες στη διάρκεια της κανονικής περιόδου. Αν και σε ισοβαθμία με τον Έσπερο Λαμίας, τοποθετήθηκε στην κορυφή του βαθμολογικού πίνακα βάσει των επόμενων κριτηρίων κατάταξης. Έχοντας λάβει δικαίωμα συμμετοχής στα Play-offs, αντιμετώπισε στη σειρά των Ημιτελικών τον Άρη Θήβας. Καθώς μετέφερε ήδη δύο νίκες απέναντι στην αντίπαλη ομάδα από την κανονική περίοδο, χρειάστηκε μόνο μία επιπλέον (65-62) για να περάσει στους Τελικούς. Προκειμένου να εξασφαλίσει την άνοδο στη Γ' Εθνική Κατηγορία, ο Ερμής κλήθηκε να ξεπεράσει εκεί το εμπόδιο του Έσπερου Λαμίας. Οι δύο ομάδες είχαν από μία νίκη και μία ήττα στην κανονική περίοδο και χρειάζονταν άλλες δύο. Τελικά ήταν η ομάδα της Λαμίας που τα κατάφερε με δύο διαδοχικά θετικά αποτελέσματα (67-65, 82-85), αφήνοντας εκείνη του Σχηματαρίου στο τοπικό Πρωτάθλημα. Προπονητής του Ερμή την περίοδο αυτή ήταν ο Ηλίας Χαντζής, που παλαιότερα είχε αγωνιστεί και ο ίδιος με τα χρώματα του συλλόγου.

#### 2015–2016

Την επόμενη χρονιά, 2015-16, ο Ερμής συμμετείχε εκ νέου στο Πρωτάθλημα Α' Κατηγορίας, στο οποίο δήλωσαν συμμετοχή 12 ομάδες. Κατά τη λήξη της Κανονικής Περιόδου βρισκόταν στη 2η θέση της βαθμολογικής κατάταξης, πίσω από τον πρωτοπόρο Λοκρό Αταλάντης. Αναλυτικότερα είχε συλλέξει 18 νίκες και 4 ήττες. Στη διαδικασία των Play-Offs διασταυρώθηκε με τον 3ο στην κατάταξη, Γ.Σ. Αυλίδος, με τις δύο ομάδες να μεταφέρουν από μία νίκη από την Κανονική Περίοδο. Στον πρώτο μεταξύ τους αγώνα ο Ερμής επικράτησε εντός έδρας με σκορ 71-52. Ωστόσο, η Αυλίδα δεν παραδόθηκε αμαχητί και νίκησε με τη σειρά της στο δεύτερο αγώνα με οριακό σκορ 72-70. Στο τρίτο παιχνίδι ο Ερμής επικράτησε με μεγαλύτερη άνεση, 82-57, λαμβάνοντας το δικαίωμα να αγωνιστεί στη σειρά των Τελικών. Εκεί διεκδίκησε την άνοδο στη Γ' Εθνική απέναντι στο Λοκρό, με τις δύο ομάδες να μεταφέρουν από μία νίκη. Στο πρώτο παιχνίδι που έλαβε χώρα στην Αταλάντη, η γηπεδούχος ομάδα νίκησε με σκορ 87-74 παίρνοντας το προβάδισμα. Στο 2ο αγώνα ο Λοκρός αναδείχθηκε και πάλι νικητής στο Σχηματάρι με σκορ 61-72, με αποτέλεσμα να χάσει ο Ερμής μία ακόμη ευκαιρία επιστροφής στη Γ' Εθνική.

#### 2016–2017

Κατά την αγωνιστική περίοδο, 2016-17, ο Γ.Σ. Ερμής Σχηματαρίου έλαβε μέρος στο Πρωτάθλημα της Α' Κατηγορίας Ανδρών που διοργανώνει η Ένωση Σωματείων Καλαθοσφαίρισης Ανατολικής Στερεάς και Εύβοιας. Ολοκλήρωσε τις αγωνιστικές του υποχρεώσεις για την Κανονική Περίοδο στην κορυφή του βαθμολογικού πίνακα, μπαίνοντας στη διαδικασία των Play-Offs με πλεονέκτημα έδρας. Στη σειρά των Ημιτελικών διασταυρώθηκε με την 4η στην κατάταξη Έξω Παναγίτσα απέναντι στην οποία μετρούσε ήδη δύο νίκες (67-80 εκτός, 66-57 εντός). Για να κλείσει η σειρά χρειάστηκε μόλις ένα παιχνίδι στο Σχηματάρι, στο οποίο ο Ερμής πήρε τη νίκη με σκορ 65-50. Τον τίτλο του Πρωταθλητή τον διεκδίκησε απέναντι στον Άρη Θήβας, με τις δύο ομάδες να ξεκινούν ισόπαλες και μάλιστα με εκτός έδρας νίκες (70-82 στη Θήβα, 72-81 στο Σχηματάρι). Το πρώτο μεταξύ τους παιχνίδι έληξε υπέρ του Ερμή με σκορ 75-67. Στη συνέχεια ο Άρης ισοφάρισε με σκορ 70-57 στην έδρα του. Τελικά ο Ερμής κατάφερε να κατακτήσει το τρόπαιο, νικώντας τον τελευταίο αγώνα με σκορ 78-74.

Έδρα του συλλόγου είναι το Κλειστό Γυμναστήριο Σχηματαρίου. Πρόεδρος του διοικητικού συμβουλίου είναι ο Θάνος Καμινιώτης και έφορος του τμήματος είναι ο Ηλίας Λαθήρας. Καθήκοντα πρώτου προπονητή διατηρεί από τον Αύγουστο του 2015 ο Γιάννης Τσαούσης.

### Ιστορία πρωταθλήματος και κυπέλλου


| Περίοδος | Εγχώριες διοργανώσεις | Κύπελλο Ελλάδας |
| --- | --- | --- |
| Κ | Πρωτάθλημα | Θέση | Πλέι οφ |
| 1985–86 | 5\* | Β΄ Ε.Σ.ΚΑ.Σ.Ε. |  |  | — |
|
| 1986–87 | 6 | Β΄ Ε.Σ.ΚΑ.Σ.Ε. |  |  | — |
|
| 1987–88 | 6 | Β΄ Ε.Σ.ΚΑ.Σ.Ε. |  |  | — |
|
| 1988–89 | 6 | Β΄ Ε.Σ.ΚΑ.Σ.Ε. |  |  | — |
|
| 1989–90 | 6 | Β΄ Ε.Σ.ΚΑ.Σ.Ε. |  |  | — |
|
| 1990–91 | 6 | Β΄ Ε.Σ.ΚΑ.Σ.Ε. |  |  | — |
|
| 1991–92 | 6 | Β΄ Ε.Σ.ΚΑ.Σ.Ε. |  |  | — |
|
| 1992–93 | 6 | Β΄ Ε.Σ.ΚΑ.Σ.Ε. |  |  | — |
|
| 1993–94 | 6 | Β΄ Ε.Σ.ΚΑ.Σ.Ε. | 1 | Πρωταθλήτρια | — |
| 1994–95 | 5 | Α΄ Ε.Σ.ΚΑ.Σ.Ε. | 5 | — | — |
|
| 1995–96 | 5 | Α΄ Ε.Σ.ΚΑ.Σ.Ε. |  |  | — |
|
| 1996–97 | 5 | Α΄ Ε.Σ.ΚΑ.Σ.Ε. | 8 | — | — |
| 1997–98 | 5 | Α΄ Ε.Σ.ΚΑ.Σ.Ε. | 2 | Δεύτερη | — |
|
| 1998–99 | 5 | Α΄ Ε.Σ.ΚΑ.Σ.Ε. |  |  | — |
|
| 1999–00 | 5 | Α΄ Ε.Σ.ΚΑ.Σ.Ε. |  |  | — |
|
| 2000–01 | 5 | Α΄ Ε.Σ.ΚΑ.Σ.Ε. |  |  | — |
|
| 2001–02 | 5 | Α΄ Ε.Σ.ΚΑ.Σ.Ε. | 1 | Πρωταθλήτρια | — |
|
| 2002–03 | 4 | Γ΄ Εθνική | 9 | — | — |
|
| 2003–04 | 4 | Γ΄ Εθνική | 13 | — | — |
|
| 2004–05 | 5 | Α΄ Ε.Σ.ΚΑ.Σ.Ε. | 1 | Πρωταθλήτρια | — |
|
| 2005–06 | 4 | Γ΄ Εθνική | 13 | — | — |
|
| 2006–07 | 5 | Α΄ Ε.Σ.ΚΑ.Σ.Ε. | 1 | Πρωταθλήτρια | — |
|
| 2007–08 | 4 | Γ΄ Εθνική | 12 | — | — |
|
| 2008–09 | 5 | Α΄ Ε.Σ.ΚΑ.Σ.Ε. | 3 | Τρίτη | — |
|
| 2009–10 | 5 | Α΄ Ε.Σ.ΚΑ.Σ.Ε. | 2 | Δεύτερη | — |
|
| 2010–11 | 5 | Α΄ Ε.Σ.ΚΑ.Σ.Ε. | 2 | Δεύτερη | — |
|
| 2011–12 | 5 | Α΄ Ε.Σ.ΚΑ.Σ.Ε. | 3 | Τρίτη | — |
|
| 2012–13 | 5 | Α΄ Ε.Σ.ΚΑ.Σ.Ε. | 7 | — | — |
|
| 2013–14 | 5 | Α΄ Ε.Σ.ΚΑ.Σ.Ε. | 5 | — | — |
|
| 2014–15 | 5 | Α΄ Ε.Σ.ΚΑ.Σ.Ε. | 2 | Δεύτερη | — |
| 2015–16 | 5 | Α΄ Ε.Σ.ΚΑ.Σ.Ε. | 2 | Δεύτερη | — |
| 2016–17 | 5 | Α΄ Ε.Σ.ΚΑ.Σ.Ε. | 1 | Πρωταθλήτρια | — |
| 2017–18 | 4 | Γ΄ Εθνική | 5 | — | — |
| 2018–19 | 4 | Γ΄ Εθνική |  |  | — |

### Διακεκριμένοι καλαθοσφαιριστές

* Δημήτρης Μαρμαρινός (1 περίοδο: 2017/18)

### Προπονητές

* Βασίλης Μπρατσιάκος (1993 – 1995)
* ; (1995 – 1997)
* Βασίλης Μπρατσιάκος (1997 – 1998)
* Ηλίας Χαντζής (??? πριν από το 2011 – Αυγ 2015)
* Γιάννης Τσαούσης (Αυγ 2015 – σήμερα)

### Εξέλιξη του εμβλήματος

* Παλαιότερο σήμα (μέχρι το 2015)Παλαιότερο σήμα (μέχρι το 2015)
* Σημερινό σήμα (από το 2016)Σημερινό σήμα (από το 2016)

### Διακρίσεις

Πρωτάθλημα
* **Α΄ Κατηγορία Ε.Σ.ΚΑ.Σ.Ε.**: **4**

2001–02, 2004–05, 2006–07, 2016–17
* **Β΄ Κατηγορία Ε.Σ.ΚΑ.Σ.Ε.**: **1**

1993–94
Συμμετοχές
* **Γ΄ Εθνική Κατηγορία**: **6**

2002–03, 2003–04, 2005–06, 2007–08, 2017–18, 2018–19

Τμήμα στίβου
------------

Το τμήμα στίβου του Ερμή Σχηματαρίου δραστηριοποιείται από το 2007. Έδρα του συλλόγου είναι το Δημοτικό Στάδιο Σχηματαρίου «Ευάγγελος Δεπάστας», χωρητικότητας 1.440 θέσεων, το οποίο διαθέτει 8 διαδρόμους ταρτάν.

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ. ο Ερμής Σχηματαρίου
βρίσκεται στην 65η θέση (σε σύνολο 321 συλλόγων). Την επόμενη χρονιά έπεσε στην 71η θέση (σε σύνολο 299 συλλόγων). Στην κατάταξη του 2012 κατρακύλησε στην 168η (σε σύνολο 281 συλλόγων). Στην κατάταξη του 2013 ξανασκαρφάλωσε στην 73η θέση (σε σύνολο 294 συλλόγων). Σε εκείνη του 2014 βρέθηκε ακόμη υψηλότερα και συγκεκριμένα στην 60η θέση (σε σύνολο 289 συλλόγων). Στον πίνακα αξιολόγησης του 2015 είχε αισθητή πτώση και συγκεκριμένα βρέθηκε στην 175η θέση (σε σύνολο 294 συλλόγων). Σε εκείνον του 2016 ανέκτησε χαμένο έδαφος φτάνοντας μέχρι την 98η θέση (σε σύνολο 312 συλλόγων).

Παραπομπές
----------

1. 1 2 3  «Πίνακας Πρωταθλητριών Ομάδων»[*νεκρός σύνδεσμος*], πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας.
2. 1 2  «Αποτελέσματα & Βαθμολογία Γ' Εθνικής Κατηγορίας Ανδρών (2ος Όμιλος) 2002-2003», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
3. 1 2  «Αποτελέσματα & Βαθμολογία Γ' Εθνικής Κατηγορίας Ανδρών (2ος Όμιλος) 2003-2004», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
4. 1 2  «Αποτελέσματα & Βαθμολογία Γ' Εθνικής Κατηγορίας Ανδρών (2ος Όμιλος) 2005-2006», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.
5. 1 2 3  «Αποτελέσματα & Βαθμολογία Γ' Εθνικής Κατηγορίας Ανδρών (2ος Όμιλος) 2007-2008», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
6. ↑  «Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2011-2012», ανάρτηση στον επίσημο ιστότοπο του τμήματος καλαθοσφαίρισης του συλλόγου, 27 Μαρτίου 2012.
7. ↑  «Ημιτελικοί ΕΣΚΑΣΕ: Ανετη νίκη της Κύμης», άρθρο στον ιστότοπο της εφημερίδας «Ευβοϊκή Γνώμη», 2 Απριλίου 2012.
8. ↑  «Και τρίτο παιχνίδι ανάμεσα σε Ερμή και Κύμη», άρθρο στον ιστότοπο της εφημερίδας «Ευβοϊκή Γνώμη», 12 Απριλίου 2012.
9. ↑  «Α΄ΕΣΚΑΣΕ ΜΠΑΣΚΕΤ PLAY OFF: Νίκη για τον ΑΟ Κύμης» Αρχειοθετήθηκε 2016-03-04 στο Wayback Machine. άρθρο στον ιστότοπο EviaPortal.gr, 22 Απριλίου 2012.
10. ↑  «Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2012-2013»[*νεκρός σύνδεσμος*], πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας.
11. 1 2  «Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2012-2013», άρθρο στον ιστότοπο Iteasports.blogspot.gr, 31 Μαρτίου 2013.
12. 1 2  «Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2013-2014»[*νεκρός σύνδεσμος*], πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας.
13. 1 2  «Τελική Βαθμολογία Α' Κατηγορίας Ανδρών Ε.Σ.Κ.Α.Σ.Ε. 2014-2015»[*νεκρός σύνδεσμος*], πληροφορίες στον επίσημο ιστότοπο της Ε.Σ.Κ. Ανατολικής Στερεάς και Εύβοιας.
14. 1 2  «A΄ ΕΣΚΑΣΕ: Βίντεο από τα πρώτα παιχνίδια των πλέι οφ»[*νεκρός σύνδεσμος*], άρθρο στον ιστότοπο StarSports.gr, 30 Μαρτίου 2015.
15. 1 2 3  «ΕΣΚΑΣΕ: «Φλερτάρει» με Γ΄ εθνική ο Έσπερος Λαμίας!», άρθρο στον ιστότοπο InfoBasket.gr, 18 Απριλίου 2015.
16. ↑  «ΕΣKΑΣΕ: Ο Έσπερος Λαμίας επιστρέφει στη Γ΄ εθνική!!!», άρθρο στον ιστότοπο InfoBasket.gr, 25 Απριλίου 2015.
17. ↑  «Έσπερος Λαμίας: Επιστροφή στις Εθνικές Κατηγορίες», άρθρο στον ιστότοπο EuroHoops.net, 25 Απριλίου 2015.
18. 1 2 3  «Βαθμολογία και Σκόρερς»[*νεκρός σύνδεσμος*], άρθρο στον ιστότοπο EviaBasket.gr, 26 Μαρτίου 2016.
19. ↑  «Α' Ε.Σ.Κ.Α.Σ.Ε. Play-Off: Σχηματάρι-Αυλίδα 71-52»[*νεκρός σύνδεσμος*], άρθρο στον ιστότοπο EviaBasket.gr, 1 Απριλίου 2016.
20. ↑  «Α' Ε.Σ.Κ.Α.Σ.Ε. Play-Off: Αυλίδα-Σχηματάρι 72-70»[*νεκρός σύνδεσμος*], άρθρο στον ιστότοπο EviaBasket.gr, 9 Απριλίου 2016.
21. ↑  «Α' Ε.Σ.Κ.Α.Σ.Ε. Play-Off: Σχηματάρι-Αυλίδα 82-57»[*νεκρός σύνδεσμος*], άρθρο στον ιστότοπο EviaBasket.gr, 16 Απριλίου 2016.
22. ↑  «Α' Ε.Σ.Κ.Α.Σ.Ε. Play-Off: Λοκρός-Σχηματάρι 87-74»[*νεκρός σύνδεσμος*], άρθρο στον ιστότοπο EviaBasket.gr, 24 Απριλίου 2016.
23. ↑  «Πρωταθλητής ο Λοκρός»[*νεκρός σύνδεσμος*], άρθρο στον ιστότοπο EviaBasket.gr, 7 Μαΐου 2016.
24. ↑  «Πρωταθλητής Α' Ε.Σ.Κ.Α.Σ.Ε. ο Λοκρός Αταλάντης, ανεβαίνει στην Γ Εθνική!», άρθρο στον ιστότοπο LamiaNow.gr, 8 Μαΐου 2016.
25. ↑  «Βαθμολογία Πρωταθλήματος Α' Κατηγορίας Ανδρών 2016-2017», πληροφορίες στον επίσημο ιστότοπο της Ένωσης Σωματείων Καλαθοσφαίρισης Ανατολικής Στερεάς και Εύβοιας.
26. ↑  «Α' Ε.Σ.Κ.Α.Σ.Ε.: Η πιο μεγάλη ώρα είναι τώρα…»[*νεκρός σύνδεσμος*], άρθρο στον ιστότοπο EviaBasket.gr, 1 Απριλίου 2017.
27. ↑  «Α' Ε.Σ.Κ.Α.Σ.Ε. Ημιτελικός: Ερμής Σχηματαρίου-Παναγίτσα 65-50» Αρχειοθετήθηκε 2017-07-28 στο Wayback Machine. άρθρο στον ιστότοπο EviaBasket.gr, 1 Απριλίου 2017.
28. ↑  «Άλμα τίτλου ο Ερμής!» Αρχειοθετήθηκε 2017-07-07 στο Wayback Machine. άρθρο στον ιστότοπο EviaBasket.gr, 29 Απριλίου 2017.
29. ↑  «Ο Άρης 70-57 και όλα απ’ την αρχή!» Αρχειοθετήθηκε 2017-07-07 στο Wayback Machine. άρθρο στον ιστότοπο EviaBasket.gr, 6 Μαΐου 2017.
30. ↑  «Ο Ερμής Σχηματαρίου στη Γ’ Εθνική!» Αρχειοθετήθηκε 2017-06-08 στο Wayback Machine. άρθρο στον ιστότοπο EviaBasket.gr, 13 Μαΐου 2017.
31. ↑  «Η 4η άνοδος ήταν και η πιο γλυκιά!» Αρχειοθετήθηκε 2017-06-08 στο Wayback Machine. άρθρο στον ιστότοπο EviaBasket.gr, 15 Μαΐου 2017.
32. ↑  «Το νέο Δ.Σ. του Ερμή Σχηματαρίου»[*νεκρός σύνδεσμος*], άρθρο στον ιστότοπο StereaSports.gr, 8 Ιουνίου 2017.
33. ↑  «Αλλαγή τεχνικής ηγεσίας στον Ερμή»[*νεκρός σύνδεσμος*], άρθρο στον ιστότοπο StarSports.gr, 21 Αυγούστου 2015.
34. ↑  «Ανανέωσε ο Τσαούσης στον Ερμή Σχηματαρίου»[*νεκρός σύνδεσμος*], άρθρο στον ιστότοπο StarSports.gr, 5 Ιουνίου 2017.
35. ↑  «Γ.Σ. Ερμής Σχηματαρίου», επίσημος ιστότοπος του τμήματος στίβου.
36. ↑  «Αξιολόγηση Σωματείων Στίβου 2010», επίσημος ιστότοπος Σ.Ε.Γ.Α.Σ. (pdf)
37. ↑  «Αξιολόγηση Σωματείων Στίβου 2011» Αρχειοθετήθηκε 2012-07-10 στο Wayback Machine. επίσημος ιστότοπος Σ.Ε.Γ.Α.Σ. (pdf)
38. ↑  «Αξιολόγηση Σωματείων Στίβου 2012» Αρχειοθετήθηκε 2013-05-15 στο Wayback Machine. επίσημος ιστότοπος Σ.Ε.Γ.Α.Σ. (pdf)
39. ↑  «Αξιολόγηση Σωματείων Στίβου 2013»[*νεκρός σύνδεσμος*], επίσημος ιστότοπος Σ.Ε.Γ.Α.Σ. (pdf)
40. ↑  «Αξιολόγηση Σωματείων Στίβου 2014» Αρχειοθετήθηκε 2015-09-25 στο Wayback Machine. επίσημος ιστότοπος Σ.Ε.Γ.Α.Σ.
41. ↑  «Αξιολόγηση Σωματείων Στίβου 2015» Αρχειοθετήθηκε 2016-01-28 στο Wayback Machine. επίσημος ιστότοπος Σ.Ε.Γ.Α.Σ.
42. ↑  «Αξιολόγηση Σωματείων Στίβου 2016» Αρχειοθετήθηκε 2017-03-27 στο Wayback Machine. επίσημος ιστότοπος Σ.Ε.Γ.Α.Σ.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* «Γ.Σ. Ερμής Σχηματαρίου», επίσημο ιστολόγιο του τμήματος στίβου.
* «Γ.Σ. Ερμής Σχηματαρίου», επίσημο ιστολόγιο του τμήματος καλαθοσφαίρισης.
* «Γ.Σ. Ερμής Σχηματαρίου», παλαιότερο επίσημο ιστολόγιο του συλλόγου.

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α2 Εθνικής Κατηγορίας Καλαθοσφαίρισης Ανδρών 2023–2024 |
| --- |
|  |
| 0 | 
* Αίας Ευόσμου
* Αμύντας Υμηττού
* Δόξα Λευκάδας
* Γ.Σ. Ελευθερούπολης
* Ερμής Σχηματαρίου
* Έσπερος Λαμίας
* Ηρακλής 2022
* Κόροιβος Αμαλιάδας
* Ν.Ε. Μεγαρίδας
* Μίλων Νέας Σμύρνης
* Α.Ο. Μυκόνου
* Πανερυθραϊκός
* Πανιώνιος Σμύρνης
* Α.Σ. Παπάγου
* Χαρίλαος Τρικούπης Μεσολογγίου
* Α.Ε. Ψυχικού
 |  |

 |